नौकरी से निकाला तो बिल्डिंग की 7वीं मंजिल पर जा चढ़ी लड़की, फिर हुआ कुछ ऐसा- देखें Video  
कंपनी ने नौकरी से निकाला
बिल्डिंग की छत पर  चढ़ी लड़की
गुरुग्राम का है ये मामला
गुरुग्राम के सेक्टर 18 स्थित एक निजी कंसल्टेंसी कंपनी में काम करने वाली युवती नौकरी से निकाले जाने से नाराज होने पर बिल्डिंग की सातवीं मंजिल पर चढ़ गई और काफी देर तक नीचे कूदने की धमकी देती रही. युवती छत पर बिल्कुल किनारे हिस्से पर खड़ी हुई थी. उसके जिंदगी और मौत के बीच सिर्फ एक कदम का फासला था. कंपनी में काम करने वाले सहकर्मी उसे मनाने की बहुत कोशिश की. इस दौरान मौजूद पुलिसकर्मी भी उसे सुरक्षित नीचे उतारने के लिए पूरा प्रयास कर रहे थे. कंपनी के अधिकारी ने नौकरी से नहीं निकालने का वादा किया और फिर इसके बाद उसे वापस उतार लिया गया.

गुरुग्राम में एक लड़की को नौकरी से निकालने के लिए कहा गया तो वो कंपनी की सातवीं मंज़िल पर चढ़ गई और सुसाइड की कोशिश का ड्रामा करने लगी,काफी देर बाद किसी तरह लड़की को नीचे उतारा गया pic.twitter.com/53hyKZ8Oq2

हालांकि यह वीडियो तीन दिन पुराना है, लेकिन अब यह वीडियो सोशल मीडिया पर काफी वायरल हो गया है. लड़की को बिल्डिंग की छत से वापस उतार लेने के बाद उसे घर भेज दिया गया. उसके खिलाफ किसी भी धारा के तहत मामला दर्ज नहीं किया गया. 
लड़की के छत से कूदने की धमकी भरा दो वीडियो सोशल मीडिया पर वायरल हो रहा है. छत पर खड़ी लड़की को नीचे से कई लोग देख रहे हैं. हालांकि वीडियो वायरल होने के बाद यह मामला मीडिया प्लैटफॉर्म तक पहुंच सका.